xml version="1.0" encoding="UTF-8"?


Az Európai Unió C 287/2018


| | | |
| --- | --- | --- |
| | | ISSN 1977-0979 |
| Az Európai Unió Hivatalos Lapja | | C 287 |
| European flag | | |
| Magyar nyelvű kiadás | Tájékoztatások és közlemények | 61. évfolyam 2018. augusztus 14. |

---

| | | |
| --- | --- | --- |
| Tartalom | | Oldal |
| | IV   Tájékoztatások | |
| | AZ EURÓPAI UNIÓ INTÉZMÉNYEITŐL, SZERVEITŐL, HIVATALAITÓL ÉS ÜGYNÖKSÉGEITŐL SZÁRMAZÓ TÁJÉKOZTATÁSOK | |
| | Európai Parlament | |
| 2018/C 287/01 | [A COSAC LIX. plenáris ülése – 2018. június 17–19., Szófia – Az LIX. COSAC hozzájárulása](http://publications.europa.eu/resource/uriserv/OJ.C_.2018.287.01.0001.01.HUN.xhtml) | [1](#C_2018287HU.01000101.doc) |

---

| | |
| --- | --- |
| HU | |

---

IV Tájékoztatások

AZ EURÓPAI UNIÓ INTÉZMÉNYEITŐL, SZERVEITŐL, HIVATALAITÓL ÉS ÜGYNÖKSÉGEITŐL SZÁRMAZÓ TÁJÉKOZTATÁSOK

Európai Parlament

| | | | |
| --- | --- | --- | --- |
| 14.8.2018 | HU | Az Európai Unió Hivatalos Lapja | C 287/1 |

---

A COSAC LIX. PLENÁRIS ÜLÉSE –

2018. június 17–19., Szófia –

AZ LIX. COSAC HOZZÁJÁRULÁSA

(2018/C 287/01)

1.   AZ UNIÓS PARLAMENTEK ÉS A POLGÁROK

| | | |
| --- | --- | --- |
| | 1.1. | A COSAC hangsúlyozza a nemzeti parlamentek alapvető szerepét az Európai Unió működésében, és nagy jelentőséget tulajdonít az Európai Parlamenttel való jó együttműködésüknek. Az európai polgárok képviselői döntő szerepet játszanak abban, hogy az európai menetrend közelebb kerüljön az emberekhez és biztosítsa a döntéshozatali folyamat hatékonyságát. |

| | | |
| --- | --- | --- |
| | 1.2. | A COSAC hangsúlyozza a politikai oktatás fontosságát és a polgárok aktív szerepvállalását a politikai életben, különösen regionális, nemzeti és európai szintű választásokon. A nemzeti parlamentek és az Európai Parlament arra ösztönzik az európai polgárokat, hogy éljenek demokratikus jogaikkal, és vegyenek részt többek között a soron következő 2019. május 23–26-i európai választásokon. |

2.   SZUBSZIDIARITÁS ÉS ARÁNYOSSÁG

| | | |
| --- | --- | --- |
| | 2.1. | A COSAC üdvözli a szubszidiaritással, az arányossággal és a „kevesebbet hatékonyabban” kérdésével foglalkozó munkacsoport munkáját, és felhívja az érdekelt feleket, hogy folytassák a szubszidiaritás és az arányosság alkalmazásának javítására irányuló erőfeszítéseket az Unióban. Miután a nemzeti parlamentek aktívan részt vettek a COSAC munkacsoportjának 2018. március 26-i ülésén, illetve továbbították írásbeli hozzájárulásaikat a bolgár elnökségen keresztül, arra ösztönzi a parlamenti delegációkat, hogy a témával kapcsolatos jövőbeni vitákban is vegyenek részt. |

| | | |
| --- | --- | --- |
| | 2.2. | A COSAC az uniós döntéshozatali folyamat kezdetén korai konzultációt szorgalmaz a nemzeti parlamentekkel annak érdekében, hogy az európai népek jobban részt vegyenek az Unió stratégiáinak és jövőbeli rendeleteinek kialakításában, és jobban megértsék azokat. |

| | | |
| --- | --- | --- |
| | 2.3. | Míg általánosságban a szubszidiaritási korai előrejelző rendszer jó lehetőséget biztosít a nemzeti parlamenteknek arra, hogy hangot adjanak véleményüknek, még mindig vannak olyan szempontok, amelyek a szerződések módosítása nélkül is javíthatók és javítandók, amint azt az LIV. és az LV. COSAC hozzászólásaiban megjegyeztük. |

| | | |
| --- | --- | --- |
| | 2.4. | Konkrétabban, a COSAC megismétli az Európai Bizottsághoz intézett felkérését, hogy bizonyos időszakokat kizárjon a Szerződések által a szubszidiaritással kapcsolatos ellenőrzésre előírt 8 hetes határidőből, ahogyan augusztus hónappal kapcsolatosan is más megoldást alkalmaznak. Ilyen időszak lehet a december közepe és az újévi szünet közötti idő, ahogy azt az LIV. és az LV. COSAC hozzájárulása jelzi, valamint további, később megvitatandó pihenőidők is. Emellett a 8 hetes határidő meghosszabbításának lehetséges módjait tovább kell vizsgálni a határidő 12 hétre való meghosszabbítása céljából. |

| | | |
| --- | --- | --- |
| | 2.5. | A COSAC – elismerve az egyes parlamentek jogát, hogy saját eljárást alkalmazzanak a szubszidiaritás ellenőrzése céljából – megerősített együttműködést és koordinációt szorgalmaz a nemzeti parlamentek között az erőfeszítéseik eredményeinek maximalizálása érdekében. |

| | | |
| --- | --- | --- |
| | 2.6. | A COSAC hangsúlyozza, hogy javítani kell azt a módot, ahogy a nemzeti parlamentek ellenőrzik a kormányaikat, valamint meg kell erősíteni az uniós polgárok demokratikus jogait, továbbá növelni kell a tanácsi döntéshozatal átláthatóságát. A COSAC arra ösztönzi a nemzeti parlamenti küldöttségeket, hogy nemzeti alkotmányos kereteikkel és gyakorlataikkal összhangban foglalkozzanak az Unió és különösen a Tanács átláthatóságának kérdésével. |

| | | |
| --- | --- | --- |
| | 2.7. | A COSAC LVIII. plenáris ülése által az átláthatóság kérdésével kapcsolatosan elfogadott hozzájárulásának 2.8. bekezdésére való hivatkozással a COSAC felkéri a Tanácsot és a kapcsolódó testületeket, hogy folytassanak további eszmecserét az uniós intézmények számára a 26 nemzeti parlament által küldött javaslatok tételes megválaszolása révén, amelyek az uniós szintű jogalkotási tanácskozások nyitottságának fokozására irányultak. |

| | | |
| --- | --- | --- |
| | 2.8. | A COSAC felkéri az Európai Bizottságot, hogy javítsa a nemzeti parlamentek hozzájárulásaira adott válaszainak minőségét azáltal, hogy egyértelmű és időszerű válaszokat ad a kifogásaikra. A COSAC ismételten kéri az Európai Bizottságot, hogy a szubszidiaritás ellenőrzésére vonatkozó határidő után legkésőbb 8 héttel válaszoljon a nemzeti parlamentek indokolt véleményeire. A hozzájárulás 2.3. bekezdésében említett időszakokat szem előtt kell tartani. |

| | | |
| --- | --- | --- |
| | 2.9. | A társjogalkotóknak jobban szem előtt kellene tartaniuk a nemzeti parlamentek által kifejtett véleményeket, mivel azok aktívan hozzájárulnak az Unió megfelelő működéséhez, összhangban az Európai Unióról szóló szerződés 12. cikkével. |

| | | |
| --- | --- | --- |
| | 2.10. | A COSAC felszólítja az Európai Bizottságot, hogy jogalkotási javaslatainak indokolásában jobb hatásvizsgálatokat nyújtson be annak érdekében, hogy azokat megfelelően indokolja. A COSAC emellett arra is felkéri a Bizottságot, hogy a szubszidiaritás elvére vonatkozó elemzése mellett jobban kidolgozza a jogalap megválasztását és az arányosság elvére vonatkozó álláspontját. |

| | | |
| --- | --- | --- |
| | 2.11. | A COSAC emlékeztet a „zöld kártya” mechanizmus bevezetésével kapcsolatos korábbi hozzájárulásaiban szereplő javaslataira, amelyek egy fokozott párbeszéd részét képezhetnék, aminek eredményeként az Európai Bizottságnak jogalkotás kezdeményezésére, valamint a meglévő uniós jogszabályok módosítására és hatályon kívül helyezésére irányuló javaslatokat terjeszthetnének elő, valamint arra ösztönzi a nemzeti parlamenteket, hogy vizsgálják tovább a „zöld kártya” kezdeményezések használatának jövőbeli lehetőségeit. |

| | | |
| --- | --- | --- |
| | 2.12. | A COSAC kéri a nemzeti parlamentek és az uniós intézmények közötti jelenlegi politikai párbeszéd mechanizmusainak jobb kihasználását. |

3.   A NYUGAT-BALKÁN INTEGRÁCIÓJA ÉS ÖSSZEKAPCSOLTSÁGA

| | | |
| --- | --- | --- |
| | 3.1. | A COSAC üdvözli a Nyugat-Balkán európai perspektíváját, amely nagy hangsúlyt fektet a régió összekapcsoltságára és az EU egységes piacával való kapcsolatának javítására, ami az EU Tanácsa bolgár elnökségének központi stratégiai prioritása. |

| | | |
| --- | --- | --- |
| | 3.2. | A COSAC a Bizottság 2018. február 6-i, „Hiteles bővítési perspektíva a Nyugat-Balkánra vonatkozóan és fokozott uniós szerepvállalás a Nyugat-Balkánnal” című közleményét a közös értékeken, valamint az emberi jogok és alapvető szabadságok védelméről szóló európai egyezmény teljeskörű tiszteletben tartásán alapuló stabil, erős és egységes Európa melletti kiállásnak tekinti. |

| | | |
| --- | --- | --- |
| | 3.3. | A COSAC pozitívan értékeli a nyugat-balkáni partnerekről és Törökországról szóló 2018. április 17-i jelentéseket, valamint az azokban foglalt következtetéseket és ajánlásokat. A COSAC hangsúlyozza a régióbeli partnereknek nyújtandó támogatás és iránymutatás fontosságát a szükséges reformok folytatása érdekében. |

| | | |
| --- | --- | --- |
| | 3.4. | A COSAC hangsúlyozza, hogy az uniós csatlakozás irányába tett előrelépés az uniós értékek tiszteletben tartásán, valamint a térségbeli partnerek érdemeken alapuló egyéni teljesítményén alapszik a koppenhágai kritériumoknak és a stabilizációs és társulási folyamat feltételeinek való megfelelés tekintetében; hangsúlyozza az EU közös kül- és biztonságpolitikájával való teljes összehangolás fontosságát. |

| | | |
| --- | --- | --- |
| | 3.5. | A COSAC a Nyugat-Balkán által elért haladás elismerése mellett hangsúlyozza, hogy több erőfeszítésre van szükség a hazai reformfolyamatok felgyorsításához, valamint visszafordíthatatlan és fenntartható eredmények eléréséhez, különösen a jogállamiság területén, a korrupció és a szervezett bűnözés elleni küzdelem, az emberi jogok, a véleménynyilvánítás szabadsága és a média függetlensége, a demokratikus intézmények és a közigazgatás reformja, a gazdasági fejlődés és a versenyképesség, valamint a jószomszédi kapcsolatok erősítése terén, ezáltal fokozva a régió stabilitását és jólétét. |

| | | |
| --- | --- | --- |
| | 3.6. | A COSAC megjegyzi, hogy folyamatos erőfeszítésekre van szükség a régióban fennálló kétoldalú viták – köztük a határviták – kezeléséhez, annak biztosítása érdekében, hogy azok ne befolyásolják hátrányosan a csatlakozási folyamatot. A COSAC hangsúlyozza, hogy a fennálló vitákat és kérdéseket a nemzetközi joggal és a korábban rögzített elvekkel összhangban kell megoldani, többek között jogilag kötelező erejű megállapodások végrehajtása révén. |

| | | |
| --- | --- | --- |
| | 3.7. | A vonatkozó március 22-i tanácsi következtetésekkel összhangban a COSAC üdvözli az EU-nak a Nyugat-Balkán európai perspektívája melletti egyértelmű elkötelezettségét, amelyet a szófiai nyilatkozat 2018. május 17-i aláírásával megerősített. Az EU parlamentjei e tekintetben támogatásukat fejezték ki a Szófiában megrendezett, 2018. február 15–17-i, a KKBP/KBVP-vel foglalkozó parlamentközi konferencián,. |

| | | |
| --- | --- | --- |
| | 3.8. | A COSAC támogatja a szófiai EU-Nyugat-Balkán csúcstalálkozó céljait, kötelezettségvállalásait és eredményeit, valamint a jobb és hatékony infrastruktúra és a digitális összeköttetéseket célzó intenzív programot, továbbá az emberek és a tanulási lehetőségek közötti kapcsolatokat, ami kézzelfoghatóbbá teszi a régió európai perspektíváját, közvetlen hatást és jelentős előnyöket biztosít a régió és az EU polgárai és vállalkozásai számára. Az elfogadott szófiai prioritási menetrend végrehajtásának továbbra is a Tanács következő elnökségeinek középpontjában kell állnia. |

| | | |
| --- | --- | --- |
| | 3.9. | A COSAC hangsúlyozza, hogy a radikalizálódás, a terrorizmus és az erőszakos szélsőségek jelentette fenyegetés megköveteli az EU-tól és nyugat-balkáni partnereitől, hogy megerősített kölcsönös együttműködést és fokozott információcserét alakítsanak ki a közös értékek formálása, a radikalizálódás megelőzése és a terrorista tevékenységekre való reagálás terén. A COSAC hangsúlyozza továbbá, hogy a migráció, a menekültügy és a határigazgatás, az irreguláris migrációs áramlások elleni küzdelem és az emberkereskedelem területén közös fellépésekre van szükség. |

| | | |
| --- | --- | --- |
| | 3.10. | A COSAC megjegyzi, hogy az előcsatlakozási és tárgyalási folyamat parlamenti felügyelete nagyobb demokratikus legitimitást ruház a parlamentekre, fokozva a folyamat átláthatóságát és javítva a nyilvánossággal folytatott stratégiai kommunikációt az összes uniós kérdésben. Ennek fényében a COSAC kijelenti, hogy általánosságban támogatja a nyugat-balkáni parlamenteknek a COSAC munkájában és tevékenységeiben való fokozottabb részvételét a jövőben. |

4.   KOHÉZIÓS POLITIKA 2020 UTÁN

| | | |
| --- | --- | --- |
| | 4.1. | A COSAC tudomásul veszi az Európai Bizottság 2018. május 2-i, „Modern költségvetés a polgárainak védelmet, biztonságot és lehetőségeket nyújtó Unió számára” című, vagyis a 2021–2027-es időszakra vonatkozó többéves pénzügyi keretről szóló javaslatát. A javaslat jó kiindulási pontként való elismerése mellett a COSAC fontosnak tartja, hogy a 2021–2027-es többéves pénzügyi keretet össze kell kapcsolni egy átfogó, az Európai Unió fejlesztésére és az állami beruházások mind európai, mind nemzeti szinten történő újjáélesztésére irányuló hosszú távú politikai stratégiával. Fontos figyelembe venni a tagállamok által a költségvetési kerettel kapcsolatban képviselt eltérő álláspontokat. |

| | | |
| --- | --- | --- |
| | 4.2. | A COSAC támogatja a kohéziós politika 2020 utáni folytatását, és elkötelezett a megfelelő szintű finanszírozás fenntartása mellett, amely lehetővé teszi céljainak megvalósítását. Mivel a kohéziós politika kulcsfontosságú szolidaritási eszköz a tagállamok és régióik közötti konvergencia ösztönzésére, a COSAC hangsúlyozza, hogy eszközei révén elérhetők a beruházások gyorsítását és megtöbbszörözését biztosító hatások, valamint orvosolhatók a regionális egyenlőtlenségek. Fontos továbbá, hogy valamennyi régió részesüljön a kohéziós politika előnyeiből, bár továbbra is a legfejletlenebb régiók jelentik a fő célpontokat. |

| | | |
| --- | --- | --- |
| | 4.3. | A COSAC rámutat arra, hogy a növekedést, a foglalkoztatást és a kiegyensúlyozott területi fejlődést célzó reálberuházásoknak a 2020 utáni kohéziós politika fókuszában kell maradniuk, továbbra is főként vissza nem térítendő támogatások formájában. Az új feladatokat és célkitűzéseket nem szabad a kohéziós politika kárára finanszírozni. |

| | | |
| --- | --- | --- |
| | 4.4. | A COSAC a 2021–2027 közötti programozási időszakban eredményorientált, hatékony és eredményes kohéziós politikát javasol, amely átlátható módon értékeli a projektek konkrét hatását és fenntarthatóságát helyi és regionális szinten az európai hozzáadott érték tekintetében, és nem csupán nyomon követi a költségeket és a termelékenységet. |

| | | |
| --- | --- | --- |
| | 4.5. | A COSAC kéri, hogy orvosolják a kohéziós politika végrehajtásának fő hiányosságait, például a hosszadalmas és összetett adminisztratív eljárásokat, a projektek irányításának rugalmatlanságát és a társfinanszírozási eljárást. |

Uniós makroregionális stratégiák

| | | |
| --- | --- | --- |
| | 4.6. | Figyelembe véve az EU makrorégióinak a fenntartható fejlődés, a biztonság és a jólét elérésében betöltött szerepét, a COSAC hangsúlyozza, hogy az EU makroregionális stratégiái fontos együttműködési platformot jelentenek, amelyek felbecsülhetetlen és innovatív hozzájárulást nyújtanak, és amelyeket tovább kell fejleszteni. |

| | | |
| --- | --- | --- |
| | 4.7. | A COSAC elismeri, hogy javítani kell a Duna régióra vonatkozó uniós stratégia és a fekete-tengeri régióban folytatott határokon átnyúló együttműködés közötti kapcsolatot annak érdekében, hogy a tágabb értelemben vett régióban le lehessen küzdeni a közös kihívásokat. |

| | | |
| --- | --- | --- |
| | 4.8. | A COSAC kiemeli az unión belüli összekapcsolhatóság fontosságát. A COSAC ezért hangsúlyozza, hogy a határokon átnyúló projektek sikeres és időben történő végrehajtása iránti határozott elkötelezettség létfontosságú az EU és polgárai számára. Kiemelt figyelmet kell fordítani a közlekedési infrastruktúra fejlesztésére és az uniós közlekedési hálózat bővítésére; e tekintetben a makroregionális stratégiák jó alapot biztosítanak a többoldalú erőfeszítések egyszerűsítéséhez. |

5.   A SZOCIÁLIS JOGOK EURÓPAI PILLÉRE

| | | |
| --- | --- | --- |
| | 5.1. | A COSAC hangsúlyozza, hogy az EU szociális dimenziójának megerősítése alapvető fontosságú a Szerződés szociális célkitűzéseinek fenntartása érdekében, továbbá annak biztosításához, hogy az európai polgárok lássák az európai projekt előnyeit, és azonosuljanak vele. |

| | | |
| --- | --- | --- |
| | 5.2. | A COSAC egyetért azzal, hogy a szociális jogok erős és szilárd európai pillére, amelynek célja a meglévő szociális normák és elvek előmozdítása és javítása, az EU és a tagállamok közös felelőssége. A pillér célkitűzéseinek megvalósítására irányuló kezdeményezéseknek konkrét eszközökön, további jogalkotási intézkedéseken, hatékony szakpolitikai mechanizmusokon és pénzügyi eszközökön kell alapulniuk, a következő uniós költségvetési tárgyalások függvényében. |

| | | |
| --- | --- | --- |
| | 5.3. | A COSAC hangsúlyozza, hogy az elöregedő és csökkenő népesség, a globalizáció, a műszaki fejlődés és a társadalmak és gazdaságok digitalizálása, a munkahelyek és a feladatok folyamatban lévő átalakulása, fényében alapvető fontosságú a humán tőkébe való beruházás a termelékenység növekedése, a magas szociális normák és a munkahelyteremtő és erős gazdaságok, valamint a megfelelő szociális védelmi rendszerek biztosítása érdekében. |

| | | |
| --- | --- | --- |
| | 5.4. | A COSAC hangsúlyozza a minőségi és inkluzív oktatáshoz, képzéshez és egész életen át tartó tanuláshoz való hozzáférés fontosságát annak érdekében, hogy fenn lehessen tartani és meg lehessen szerezni a társadalomban és az átalakulóban lévő munkaerőpiacon való teljes részvételhez szükséges készségeket. |

| | | |
| --- | --- | --- |
| | 5.5. | A COSAC kiemeli, hogy minden területen javítani kell az egyenlő bánásmód és – különösen a nők és a férfiak közötti – esélyegyenlőség helyzetét, beleértve a munkaerőpiaci részvételt, a foglalkoztatás feltételeit, a szakmai előmenetelt és az egyenlő értékű munkáért járó egyenlő díjazást, illetve a munka és a magánélet közötti jó egyensúly megteremtését célzó intézkedéseket. |

| | | |
| --- | --- | --- |
| | 5.6. | A COSAC elismeri a szociális párbeszéd alapvető szerepét, és hangsúlyozza, hogy a szociális partnereket szorosan be kell vonni a szakpolitikák kidolgozásába, végrehajtásába és nyomon követésébe a nemzeti és uniós rendelkezések szerint. |

| | | |
| --- | --- | --- |
| | 5.7. | A COSAC tudomásul veszi a 29. féléves jelentést, amelyben a nemzeti parlamentek szerint a szociális jogok európai pillérének végrehajtására és nyomon követésére legalkalmasabb eszközök egyike a megerősített európai szemeszter, amely tükrözi a pillér elveit és a nemzeti szintű reformokat támogató uniós finanszírozási eszközöket. |

---